Stjórnendur vita nefnilega að það borgar sig , líka í peningum . Þessari aðgerð er svo áframhaldið , bæði nokkuð stöðugt en líka með áhlaupi . Nauðsynlegt er að fjárframlög til heilbrigðismála haldi alls ekki í verðlagsþróun en einnig er gott að taka upp sérstakt orðfæri er aðgerðunum er lýst . Forðast skal að tala um niðurskurð en ræða þess í stað um hagræðingar og nauðsyn þess að forsvarsmenn stofnanna haldi sig innan fjárheimilda . Auglýsing Næst er spjótunum beint að heilbrigðisstarfsfólkinu . Nauðsynlegt er að tryggja að launaþróun standi í stað og fylgi ekki nágrannaríkjum okkar . Þá er einnig skynsamlegt að reyna að haga kjarasamningum með þeim hætti að réttindi fólks aukist ekki . Ákveðnir læknar fá því tækifæri til að reka sjálfstæðar stofur sem gefa ágætlega í aðra höndina en halda jafnframt áfram að vinna á opinberum heilbrigðisstofnunum . Skapa þarf biðlista eftir þjónustunni í almenna kerfinu . Það hefur sýnt sig í öðrum löndum , jafnvel þeim sem teljast almennt siðmenntaðar , að hægt er að spara nánast út í hið óendanlega þegar kemur að þjónustu við aldraða . Það þykir t.d. ekkert óeðlilegt þótt lærbrotum sé ekki sinnt strax , fæði skorið við nögl og allir fái svefnlyf um fimmleitið svo hægt sé að fækka starfsfólki á kvöld - og næturvöktum . Heppilegt er að leggja heilbrigðisþjónustu á landsbyggðinni að mestu af . Hægt er að leysa málin með fjarlækningum , farandlæknum , jafnvel skottulækningum , afleysingum og skertum opnunartíma . Loka skal strax öllum skurðstofum utan Reykjavíkur , sérstaklega þeim sem eru í tengslum við fæðingardeildir . Þetta , eitt og sér , getur gefið vel af sér . Heppilegt er , þegar sjúkraþjónustu á landsbyggðinni hefur að mestu verið aflagt , að koma upp sterkri kröfu og umræðu um „ þjóðarsjúkrahús “ . Byggja skal risavaxið , fullkomið einkarekið sjúkrahús í jaðri höfuðborgarsvæðisins . Fullyrða skal , fullum fetum , að það muni ekki hafa nein áhrif á heilbrigðiskerfið enda sé þetta nýja sjúkrahús einungis ætlað ríkum útlendingum . Tryggja skal hinu nýja sjúkrahúsi ýmsar skattalegar ívilnanir vegna þess að það þykjast vera að skapa svo mörg hátekjustörf hér á landi . Varast skal að kommúnistar , samfóistar , píratar eða aðrir vinstri sinnaðir öfgamenn njóti góðs af framkvæmdum . Þegar þeir gagnrýna fyrirkomulagið má alltaf segja að þeir séu öfundsjúkir , sé þessi leið farin . Betri laun á nýja sjúkrahúsinu og annars staðar í hinu einkarekna kerfi , til viðbóttar við spekilekann úr landi veldur því að enn þrengist að almenna kerfinu . b ) Ríkið eigi helst ekki að standa í neinum rekstri . c ) Ríkið kann ekki að standa í atvinnurekstri . Það er náttúrulögmál . h ) Græðgi er góð . Tryggingarfélög fara að selja sérstakar sjúkra - og slysatryggingar sem fólk kaupir til að tryggja sér þjónustu einkaaðilanna . Eingöngu öfgasinnaðir vinstrimenn eiga að vinna í almenna kerfinu svo allir sjái hvað það er glatað og asnalegt . Pistillinn birtist fyrst á vefritinu Herðubreið 22. 7. 2016 en er endurbirtur hér að gefnu tilefni . Margrét Tryggvadóttir Margrét er bókmenntafræðingur , m.a. í menningarstjórnun , barnabókahöfundur og stundum stjórnmálamaður . Orðafjöldi : 1253 Færslan birtist fyrst : 13. janúar 2020 , kl. 22:40